Goran Višnjić

**Goran Višnjić** (Šibenik, 9. rujna 1972.), hrvatski glumac koji se pojavljuje u mnogim američkim filmovima i serijama. Njegova najzapaženija uloga bila je ona dr. Luke Kovača u hit televizijskoj seriji *[[ER (TV serija)|Hitna služba]] (ER)*. Zahvaljujući toj ulozi dva puta je bio nominovan za jednu od prestižnih holivudskih nagrada, Screen Actors Guild Awards.

## Biografija
### Karijera
Već od malih nogu pojavljuje se u raznim kazališnim predstavama. Prvi put se na velikom platnu pojavljuje u kontroverznom jugoslavenskom filmu *[[Braća po materi]]* (1988.), u kojem je glumio mladog ustašu. Kada se Jugoslavija počela raspadati, Višnjić se nalazio na odsluženju jednogodišnjeg vojnog roka u Jugoslavenskoj narodnoj armiji (JNA). Napustio je JNA i vratio se u Šibenik, gdje se pridružio Hrvatskoj vojsci (HV) u obrani svog rodnog grada od napada krajiških Srba, pripadnika JNA. Nakon napuštanja Hrvatske vojske, seli se u Zagreb gdje upisuje Akademiju dramske umjetnosti. Kao studenta na drugoj godini akademije zapazio ga je profesor Joško Juvančić i ponudio mu ulogu Hamleta u predstavi koju je postavljao na Dubrovačkim ljetnim igrama. Višnjić se proslavio tom ulogom.

Prije *Hitne službe*, Višnjić je glumio manje uloge u filmovima *[[Mirotvorac]] (The Peacemaker)*, *[[Dobrodošli u Sarajevo]] (Welcome to Sarajevo)* i *Practical Magic*. 1998. godine pojavio se u Madonninom glazbenom video spotu za pjesmu *[[The Power of Good-Bye]]*, što ga je lansiralo u holivudske filmske vode. Pridružio se ekipi *Hitne službe* na snimanju šeste sezone (krajem 1999.), a danas (2008.) je njen glavni glumac. Ugovorom je bio vezan za snimanje sve do trinaeste sezone, a daljnje produživanje njegove uloge u seriji nije bilo definirano. Pošto serija s emitiranjem završava sredinom 2009. godine, Goran će se pojaviti i u zadnjim epizodama.

U međuvremenu je glumio u filmovima *[[The Deep End]]*, *[[Posljednja volja]]* i *[[Doctor Sleep]]* te posudio glas u animiranom filmu *[[Ledeno doba (film)|Ledeno doba]] (Ice age)*. Nakon toga glumio je i u mini-seriji *[[Spartak (mini-serija)|Spartak]] (Spartacus)* te u hrvatskom filmu i istoimenoj televizijskoj seriji *[[Duga mračna noć]]*. Pojavljuje se i u filmu *[[Elektra (2005)|Elektra]]*, s Jennifer Garner u glavnoj ulozi. Tijekom ljeta 2005., Višnjića se često spominjalo u kontekstu kandidata za igranje uloge Jamesa Bonda u nadolazećem *[[Casino Royale (film)|Casino Royal]]*. Poznato je da je prošao audiciju za tu ulogu te završio kao "finalist", iako je na kraju uloga dodijeljena britanskom glumcu Danielu Craigu.

### Privatni život
Višnjić je u braku s Evom Višnjić, kćerka hrvatskog redatelja Antuna Vrdoljaka, te su nedavno posvojili dijete, sina Tina. U ljeto 2007. Višnjić se našao u središtu skandala u kojemu ga je Šibenčanka Mirela Rupić proglasila ocem svoje kćerkice Lane Lourdes. Glumac je priznao preljub i vjerojatno očinstvo koje se mora utvrditi DNK analizom.

## Filmografija
### Televizijske uloge
* "Extant" kao John Woods(2014.)
* "Red Widow" kao Nicholae Schiller (2012.)
* "BlacBoxTV" kao The Chemist (2012.)
* "Pan Am" kao Niko Lonza (2011.)
* "Leverage" kao Damien Moreau (2010.)
* "The Deep" kao Samson (2010.)
* "Tito" kao Andrija Hebrang (2010.)
* "Hitna služba" kao doktor Luka Kovač (1999.-2008.)
* "Naša mala klinika" kao čovjek na telefonu (2006.)
* "Olujne tišine" kao Vladimir Vidrić (1997.)

### Filmske uloge
* "You Were Never Here"  (2015.)
* "Midnight Sun" kao Mutuk (2014.)
* "Asthma" kao Ragen (2014.)
* "Dark Hearts " kao Armand (2014.)
* "Savetnik" kao Michael (2013.)
* "Muškarci koji mrze žene" kao Dragan Armansky (2011.)
* "Beginners" kao Andy (2010.)
* "Boston's Finest" kao Angus Martin (2010.)
* "Hrabro srce Irene Sendler" kao Stefan Zgrzembski (2009.)
* "Helen" kao David Leonard (2009.)
* "Apocrypha" (2009.)
* "Elektra" kao Mark Miller (2005.)
* "Spartak" kao Spartak (2004.)
* "Duga mračna noć" kao Ivan "Iva" Kolar (2004.)
* "Opasni snovi" kao Michael Strother (2002.)
* "Ledeno doba" kao Soto (2002.)
* "Posljednja volja" kao Bepo Štambuk (2001.)
* "Ljubav bez izlaza" kao Alek "Al" Spera (2001.)
* "Vjerna žena" kao Neil (2000.)
* "Praktična magija" kao Jimmy Angelov (1998.)
* "Rounders" kao Maurice (1998.)
* "Teško je reći zbogom" kao Davor (1998.)
* "Mirotvorac" kao Bazta (1997.)
* "Dobrodošli u Sarajevo" kao Risto Bavić (1997.)
* "Puška za uspavljivanje" kao Devetka (1997.)
* "Prepoznavanje" kao Ivan (1996.)
* "Night Watch" kao UN-ov oficir (1995.)
* "Vidimo se" kao Maks (1995.)
* "Michele va alla guerra" kao vojnik (1994.)
* "Paranoja" (1993.)
* "Braća po materi" kao ustaša (1988.)

## Vanjske veze
*